
Happy FM d.o.o., Kolodvorska 29, 10410 Velika Gorica, OIB: 81362164358, objavljuje Pravila sudjelovanja u Nagradnom natječaju " Što želiš slušati "


Članak 1.
Priređivač Nagradnog natječaja je Happy FM d.o.o., Kolodvorska 29, Velika Gorica, OIB: 81362164358 (dalje u tekstu: Priređivač), a isti će se odvijati u programu radija Happy FM.

Članak 2.
Ovim Pravilima (dalje u tekstu: Pravila), Priređivač definira pravila sudjelovanja i osvajanja nagrada u nagradnom natječaju "Što želiš slušati“ (dalje u tekstu: Natječaj). Na ovaj pravilnik primjenjuju se i odredbe Općeg pravilnika o igrama objavljen na https://happyfm.hr/pravilnik-o-igrama/ 

Članak 3.
Svrha Natječaja je ostvarivanje promidžbe priređivača i motiviranje ispitanika za sudjelovanje u istraživanju slušanosti.

Članak 4.
Nagradni natječaj se realizira u periodu od 01.01.2026 do 31.12.2026. dinamikom koja je određena programskim potrebama, najmanje jednom u godini dana a najviše 12 puta u godini odnosno jednom mjesečno.

Članak 5.
Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

Članak 6. 
Pravo sudjelovanja u Igri imaju sve punoljetne osobe koje na teritoriju RH imaju svoje prebivalište, a nemaju djelatnici društva Happy FM d.o.o., radija Happy FM i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

Članak 7.
Natječaj se provodi na način da se temeljem poziva DJ-a u programu Happy Fm-a ili putem društvenih mreža Happy Fm-a slušatelji prijavljuju na zadanu web adresu putem koje pristupaju online glazbenom istraživanju, te se na taj način prijavljuju na natječaj. Nakon završetka istraživanja u programu Happy Fm-a voditelj poziva sve prijavljene da se što brže jave na WhatsApp( 091 443 3323) s imenom i prezimenom, gradom odakle dolaze te ključnom riječju 'GLAZBA'. Nagradu osvaja najbrži  slušatelja koji je ispunio online glazbeno istraživanje.

Nagradni fond sastoji se od poklon bona u rasponu vrijednosti od 50,00 EUR do 200,00 EUR.
Uručenje nagrade dobitniku organizirat će Priređivač, na način da se maksimalno zadovolje osnovni ciljevi nagradnog natječaja.

Članak 8.
Priređivač zadržava pravo na izmjenu Pravila, prekid nagradnog natječaja ili potpunu obustavu nagradnog natječaja ako to zahtijevaju pravni ili komercijalni razlozi te ukoliko postoje proturječnosti ili sumnje u tehničke manipulacije prilikom prijave slušatelja na natječaj i ispunjavanje uvjeta za ostvarivanje nagrade. Priređivač  će obavijestiti slušatelje o svim eventualnim izmjenama objavom na www.happyfm.hr. 
U slučaju nastupa problema sa telekomunikacijskom mrežom ili bilo kojeg drugog problema koji bi mogao utjecati na prijave slušatelja na nagradni natječaj ista se stavlja u fazu mirovanja dok se problem ne otkloni, bez mogućnosti produljenja trajanja nagradnog natječaja.

Happy FM zadržava pravo diskvalificirati prijave vulgarnog ili na bilo koji drugi način uvredljivog sadržaja ili sadržaja koji je u suprotnosti sa pripadajućim Zakonima RH-a. 

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava puno pravo bez daljnjih objašnjenja iz Natječaja isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Natječaju od strane Dobitnika,  Priređivač ima puno pravo Dobitniku oduzeti nagradu i dodijeliti je nekom drugom slušatelju.

Priređivač Natječaja će dobitnike telefonski obavijestiti o osvojenoj nagradi.

Članak 9.
Nagradu dobitnik podiže uz predočenje zakonski valjanog identifikacijskog dokumenta. Preuzimanje finalne nagrada bit će organizirano po isteku Natječaja, ne prije. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača i sponzora Natječaja prema dobitniku. Priređivač je dužan osigurati preuzimanje nagrade u roku od 30 (slovima: trideset) dana po završetku Natječaja. Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu nagrade. 

Članak  10.
Svojim sudjelovanjem u nagradnom sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te  daju svoju privolu da se  njihovi prikupljeni  osnovni osobni podaci mogu obrađivati od strane Voditelja obrade ( Happy FM d.o.o., Velika Gorica, Kolodvorska 29, 01 66 90 601 ) sukladno ovom Pravilniku i sa sljedećom svrhom:

· Obrada osobnih podataka sa svrhom Sudjelovanja u glazbenom istraživanju
· Obrada osobnih podataka sa svrhom sudjelovanja u nagradnom natječaju u programu Happy Fm-a
· Obrada osobnih podataka sa svrhom identifikacije dobitnika i Dodjele nagrade 

Za potrebe ovog nagradnog natječaja i glazbenog istraživanja pravna osnova obrade je privola ispitanika, a kategorije osobnih podataka koje se prikupljaju su: ime, prezime, mail, mobitel, starost, spol, grad, adresa

Prikupljeni osobni podaci sudionika i dobitnika Natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja Natječaja odnosno do prestanka Natječaja po bilo kojoj osnovi, kao i naknadno tri mjeseca  nakon realizacije Natječaja ukoliko je tako propisano Pravilnikom i nakon toga će biti obrisani. 

Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na https://happyfm.hr/izjava-o-privatnosti.

Osobni podaci prikupljaju se i obrađuju i od strane pružatelja usluge WhatsApp aplikacije čija pravila privatnosti možete pronaći na sljedećoj WEB adresi: https://www.whatsapp.com/legal/.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovom nagradnom natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika. 

Ovim Pravilnikom i izjavom o Privatnosti (https://happyfm.hr/izjava-o-privatnosti/) upoznajemo Ispitanike ( Sudionike ) o sljedećem: 

· imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika  
· imaju  prava na ulaganje prigovora na obradu takvih podataka  te prava na prenosivost podataka
· imaju mogućnosti opozvati predmetnu danu suglasnost ( privolu ) putem pisanog opoziva dostavljenog na adresu voditelja obrade ili putem elektroničke pošte na :  sluzbenik@happyfm.hr a da to ne utječe na zakonitost obrade koja se temeljila na privoli prije nego što je ona povučena
· imaju pravo  na podnošenje prigovora nadzornom tijelu.

Članak 11.
U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj, te o tome na odgovarajući način obavijestiti javnost.

Članak 12.
Sudjelovanjem u Natječaju svaki sudionik prihvaća gore navedena prava i obveze iz ovog 
Pravilnika. U slučaju mogućeg spora utvrđuje se nadležnost Općinskog suda u Velikoj Gorici. 

Članak  13.
Ovaj Pravilnik stupa na snagu danom objave na web stranici www.happyfm.hr a njegova valjanost traje do ispunjenja svih odredbi predviđenih pojedinim člancima Pravilnika.


U Zagrebu, 02.01.2026.							
                                                                                                                               
Happy FM d.o.o. 

Anita Šulentić, direktorica

